**APSTIPRINĀTS**

ar Balvu novada domes

2025.gada \_\_\_.\_\_\_\_\_\_\_

lēmumu (sēdes protokols Nr.\_\_\_, \_\_\_.§)

**BALVU NOVADA PAŠVALDĪBAS AĢENTŪRAS**

**„SAN-TEX”**

**2024.GADA PUBLISKAIS PĀRSKATS**

**SATURS**

[1. PAMATINFORMĀCIJA 3](#_Toc197529254)

[1.1 PAŠVALDĪBAS AĢENTŪRAS IZVEIDOŠANAS MĒRĶIS 3](#_Toc197529255)

[1.2 AĢENTŪRAS JURIDISKAIS STATUSS UN STRUKTŪRA 3](#_Toc197529256)

[1.3 PAŠVALDĪBAS AĢENTŪRAS FUNKCIJAS UN UZDEVUMI 4](#_Toc197529257)

[2. FINANŠU RESURSI UN IESTĀDES DARBĪBAS REZULTĀTI 4](#_Toc197529258)

[2.1 Par Balvu novada pašvaldības aģentūras „ SAN-TEX” 2024.gada budžeta izpildes pārskata skaidrojumu 5](#_Toc197529261)

[2.2 INFORMĀCIJA PAR SAISTĪBU UN GARANTIJU APJOMIEM 7](#_Toc197529262)

[2.3 PASĀKUMI, KAS VEIKTI, LAI PILNVEIDOTU AĢENTŪRAS VADĪBU 7](#_Toc197529263)

[2.4 PASĀKUMI, KAS VEIKTI, LAI VEICINĀTU IEDZĪVOTĀJU INFORMĒTĪBU PAR AĢENTŪRAS DARBĪBU 7](#_Toc197529264)

[2.5 INFORMĀCIJA PAR SASNIEGUMIEM VALSTS AĢENTŪRAS TERMIŅA DARBĪBAS STRATĒĢIJAS ĪSTENOŠANĀ UN GŪTAJIEM REZULTĀTIEM 8](#_Toc197529265)

[2.6 AĢENTŪRAS DARBĪBAS PLĀNOTIE REZULTĀTI UN TO IZPILDES NOVĒRTĒJUMS 8](#_Toc197529266)

[2.7 JURIDISKĀ DARBĪBA 8](#_Toc197529267)

[2.8 IEŅĒMUMI NO AĢENTŪRAS MAKSAS PAKALPOJUMIEM 8](#_Toc197529268)

[2.9 IEKŠĒJĀS KONTROLES SISTĒMA 9](#_Toc197529269)

[2.10 PASĀKUMI DARBA OPTIMIZĀCIJAI, PAKALPOJUMU KVALITĀTES UZLABOŠANAI, IZMAKSU SAMAZINĀŠANAI, PIEEJAMĪBAS NODROŠINĀŠANAI 9](#_Toc197529270)

[3. GALVENIE PLĀNOTIE DARBI 2025.GADĀ 10](#_Toc197529271)

[3.1 Administrācija 10](#_Toc197529273)

[3.2 Ārējo ūdensvada un kanalizācijas tīklu nozare 10](#_Toc197529274)

[3.3 Dzīvojamā fonda iekšējo tīklu avārijas dienests 11](#_Toc197529275)

[3.4 Dzīvojamā fonda remontceltniecības darbu nozare 11](#_Toc197529276)

[4. SECINĀJUMI 12](#_Toc197529277)

# PAMATINFORMĀCIJA

## PAŠVALDĪBAS AĢENTŪRAS IZVEIDOŠANAS MĒRĶIS

Balvu novada pašvaldības aģentūra “SAN-TEX” tika izveidota, lai īstenotu vienotu Balvu novada domes politiku dzeramā ūdens ieguvē un sadalē, notekūdeņu savākšanā, novadīšanā un attīrīšanā, daudzdzīvokļu dzīvojamo māju apsaimniekošanā Balvu novadā, kā arī noteiktu pašvaldības pastāvīgo funkciju realizācijā.

## AĢENTŪRAS JURIDISKAIS STATUSS UN STRUKTŪRA

Balvu novada pašvaldības aģentūra „SAN-TEX” ir uzsākusi savu darbību 2003.gada 12.decembrī, kurai ar pašvaldības lēmumu uzdots veikt aģentūras „SAN-TEX” nolikumā minētās pašvaldības funkcijas, sniedzot pakalpojumus un īstenojot pašvaldības un starptautiskus projektus un programmas. Ar Balvu novada domes 2010.gada 16.decembra lēmumu 31.§ “Par Balvu pilsētas pašvaldības aģentūras “SAN-TEX” nosaukuma maiņu” ir nomainīts aģentūras nosaukums.

Aģentūra ir juridiska persona, kurai ir savi norēķinu konti bankās un zīmogs.

Aģentūra savā darbībā ievēro Latvijas Republikas Satversmi, Latvijas Republikas likumus, Latvijas Republikas Ministru kabineta noteikumus, aģentūras „SAN-TEX” nolikumu, Balvu novada pašvaldības saistošos noteikumus, lēmumus un Balvu novada pašvaldības izpilddirektora rīkojumus, kas attiecas uz aģentūras darbības sfēru.

Aģentūras darbības uzraudzību veic Balvu novada dome. Aģentūras darbu vada un organizē direktors, kas rīkojas saskaņā ar LR likumos, citos normatīvajos aktos, aģentūras Nolikumā minētajiem noteikumiem.


Saimnieciskās darbības veikšanai aģentūrā ir izveidotas sekojošas apakšnozares:

1. Ārējo ūdensvada un kanalizācijas tīklu dienests (10 darbinieki);
2. Dzīvojamā fonda iekšējo tīklu avārijas dienests (11 darbinieki);
3. Dzīvojamā fonda remontceltniecības darbu nozare (13 darbinieki t.sk. 7 sētnieki);
4. Komunālo maksājumu norēķinu centrs (2 darbinieki);
5. Administrācija, apkalpojošais personāls (8 darbinieki).

Administrācijā ietilpst: direktors, galvenais grāmatvedis, grāmatvedis, ekonomists, lietvedis-noliktavas pārzinis, jurists, parāda piedzinējs, apkopēja. Kopējais darbinieku skaits – 44.

Dzīvojamā fonda remontceltniecības darbu dienestā tika pieaicināti sezonas strādnieki daudzdzīvokļu māju pieguļošās teritorijas uzturēšanai, zālāju pļaušanai u.c. darbi.

Daudzdzīvokļu dzīvojamo māju vecākie (21 cilvēks) pienākumus veic saskaņā ar uzņēmuma līgumu nosacījumiem. Apsaimniekošanā ir 81 daudzdzīvokļu dzīvojamā māja.



**1.attēls. Balvu novada pašvaldības aģentūras „SAN-TEX” organizatoriskā struktūra.**

## PAŠVALDĪBAS AĢENTŪRAS FUNKCIJAS UN UZDEVUMI

Aģentūras galvenās funkcijas un uzdevumi pārskata periodā bija:

* Aģentūras apsaimniekošanā nodotā nekustamā īpašuma – daudzdzīvokļu dzīvojamo māju, tām piesaistīto teritoriju, nedzīvojamo ēku (telpu), kā arī atsevišķu dzīvokļu īpašumu pārvaldīšana un apsaimniekošana;
* daudzdzīvokļu dzīvojamo māju iekšējo inženierkomunikāciju apkalpošana;
* ūdensapgādes ieguve un sadale Balvu pilsētā;
* notekūdeņu savākšana, novadīšana un attīrīšana notekūdeņu attīrīšanas iekārtās Balvu pilsētā;
* Balvu pilsētas lietus kanalizācijas sistēmas apkalpošana;
* pašvaldības, valsts un starptautisko projektu un programmu vadība un realizācija;
* citu pašvaldības pastāvīgo funkciju realizācija.

# FINANŠU RESURSI UN IESTĀDES DARBĪBAS REZULTĀTI

Balvu novada pašvaldības aģentūras „ SAN-TEX” budžets tiek izstrādāts saskaņā ar Balvu novada domes 2021.gada 28.oktobra Noteikumiem Nr.6/2021 “Noteikumi par Balvu novada pašvaldības budžeta  izstrādāšanas, apstiprināšanas un izpildes un kontroles kārtību”, kas nosaka, ka kārtējā saimnieciskā gada budžeta projekts tiek veidots, balstoties uz iepriekšējā saimnieciskā gada budžetu.



## Par Balvu novada pašvaldības aģentūras „ SAN-TEX” 2024.gada budžeta izpildes pārskata skaidrojumu

**Budžeta izstrādāšanas un klasifikācijas principi.** Balvu novada pašvaldības aģentūras „ SAN-TEX” budžets tiek izstrādāts saskaņā ar Balvu novada domes 2014.gada 9.oktobra Noteikumiem Nr.5/2014 “Noteikumi par Balvu novada pašvaldības budžeta  izstrādāšanas, apstiprināšanas un izpildes un kontroles kārtību”, kas nosaka, ka kārtējā saimnieciskā gada budžeta projekts tiek veidots, balstoties uz iepriekšējā saimnieciskā gada budžetu.

Balvu novada pašvaldības aģentūras „ SAN-TEX” budžets saskaņā ar likuma “Grozījumi Likumā par budžetu un finanšu vadību” 3. pantu, sastāv  no  pamatbudžeta.

**Informācija par budžeta izpildi.** Balvu novada pašvaldības aģentūras „ SAN-TEX” pamatbudžeta ieņēmumi 2024.gadam bija plānoti 1 649 345 *euro*. Kopējie izdevumi  pēc funkcionālajām kategorijām bija plānoti 1 764 345 *euro.*

1.tabula. Balvu novada pašvaldības aģentūras „ SAN-TEX” pamatbudžeta ieņēmumi un izdevumi 2024. gadā.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Klasifikācijas kods | Posteņa  nosaukums | Likums/plāns gadam | | | Budžeta izpilde | | | |
| pārskata periodā | salīdzinot ar | | iepriekšējā pārskata periodā |
| apstiprināts | ar izmaiņām | izmaiņas (2.– 1.) |  | likumā/plānā gadam apstiprināto (4. – 1.) | likumu/plānu gadam ar izmaiņām (4. – 2.) |  |
| A | B | 1 | 2 | 3 | 4 | 5 | 6 | 7 |
| I. | IEŅĒMUMI | 1649345 | 1649345 |  | 1828059 | 178714 | 178714 | 1863497 |
| 2.0 | Nenodokļu ieņēmumi |  |  |  | 5655 |  |  |  |
| 3.0 | Maksas pakalpojumi un citi pašu ieņēmumi | 1649345 | 1649345 |  | 1822404 | 173059 | 173059 | 1673933 |
| 5.0 | Transferti |  |  |  |  |  |  | 189564 |
| II. | IZDEVUMI KOPĀ | 1764345 | 1764345 |  | 1511145 | -253200 | -253200 | 1687982 |
| 1000 | Atlīdzība | 752614 | 752614 |  | 659875 | -92739 | -92739 | 699167 |
| 2000 | Preces un pakalpojumi | 977631 | 977631 |  | 842056 | -135575 | -135575 | 966703 |
| 5000 | Pamatkapitāla veidošana | 34100 | 34100 |  | 9214 | -24886 | -24886 | 22112 |

Balvu novada pašvaldības aģentūras „ SAN-TEX” pamatbudžeta ieņēmumi 2024.gada 12 mēnešos bija 1 828 059 *euro*, kas salīdzinot ar 2023.gadu ir samazinājušies par 35 438 *euro* jeb 1.94 %. Balvu novada pašvaldības aģentūras „SAN-TEX” pamatbudžeta izdevumi 2024.gada 12 mēnešos bija 1 511 145 *euro*, kas salīdzinot ar 2023.gadu ir samazinājušies par 176 837 *euro* jeb 11.70 %.

Balvu novada pašvaldības aģentūras „ SAN-TEX” maksas pakalpojumi un citi pašu ieņēmumi bija 1 822 404 *euro* un sastāda 99.69 % no pamatbudžeta ieņēmumiem. Lielāko daļu no šiem ieņēmumiem sastāda ieņēmumi par komunālajiem pakalpojumiem 1 750 905 *euro*, citi ieņēmumi par maksas pakalpojumiem 71 499 *euro*.

Balvu novada pašvaldības aģentūras „ SAN-TEX” nenodokļu ieņēmumi palielinājušies par 5 655 *euro*, tika veikts projekts Balvu novada pašvaldības aģentūras “SAN-TEX” attīrīšanas iekārtās. Projekta Nr. LIFE GOOWWATER IP Nr. LIFE18IP/LV/000014.

Izdevumi atlīdzībai ir samazinājušies par 39 292 *euro* jeb 5.95 %, izdevumu samazinājums pārsvarā saistīts ar atalgojuma samazinājumu par 21 505 *euro* un darba devēja valsts sociālās apdrošināšanas obligātajām iemaksām , pabalstiem par 17 787 *euro*.

Izdevumi precēm un pakalpojumiem samazinājušies par 124 647 *euro* jeb 14.80 %, lielāko daļu no šiem izdevumiem sastāda pakalpojumu samazinājums par 95 168 *euro*, izdevumi par precēm samazinājušies par 38 441 *euro*, palielinājās salīdzinot ar iepriekšējo gadu nodokļu maksājumi par 9 138 *euro*, komandējuma izdevumi samazinājās par 176 euro.

Izdevumi pamatkapitāla veidošanai samazinājušies par 12 898 *euro* jeb 39.98 %. Balvu novada pašvaldības aģentūras „ SAN-TEX” budžeta izpildes rezultātu dinamika atspoguļota 1.attēlā.

2. attēls. Balvu novada pašvaldības aģentūra „ SAN-TEX”ieņēmumi, izdevumi un finansiālā bilance 2024. gadā

## 

## INFORMĀCIJA PAR SAISTĪBU UN GARANTIJU APJOMIEM

P/a “SAN-TEX” parādsaistību nav.

## PASĀKUMI, KAS VEIKTI, LAI PILNVEIDOTU AĢENTŪRAS VADĪBU

Aģentūra ir pašvaldības izveidota iestāde un savā darbībā pakļauta Balvu novada pašvaldībai. Tā īsteno savu darbību, saskaņā ar Aģentūras nolikumu, Aģentūras vidējā termiņa darbības un attīstības stratēģiju un Balvu novada pašvaldības izdotajiem normatīvajiem dokumentiem.

Pārskata gadā Aģentūrā tika veikta gada inventarizācija. Kā arī inventarizācija notika mainoties materiāli atbildīgajām personām, piemēram, izbeidzot darba attiecības. Inventarizācijas gaitu iestādē uzrauga ar Aģentūras direktora rīkojumu nozīmēta inventarizācijas komisija.

Pasākumi, kas veikti 2024.gadā, lai pilnveidotu pašvaldības aģentūras vadību:

* Regulāri, tika organizētas sanāksmes ar Aģentūras darbiniekiem, bet ne retāk kā reizi mēnesī;
* Aģentūras darbinieki regulāri piedalījās pieredzes apmaiņas braucienos, dažāda veida apmācībās un semināros;
* Katru nedēļu tiek apspriests darba plāns uz tuvāko laiku, nosprausti darba uzdevumi un apspriesti risinājumi, noteikti atbildīgie.

## PASĀKUMI, KAS VEIKTI, LAI VEICINĀTU IEDZĪVOTĀJU INFORMĒTĪBU PAR AĢENTŪRAS DARBĪBU

Informācija par aģentūras funkciju izpildi tika nodota ar daudzdzīvokļu dzīvojamo māju vecāko starpniecību. Nepieciešamā informācija tika piestiprināta uz informatīviem dēļiem dzīvojamo māju kāpņu telpās.

Veiktas aptaujas ar dzīvokļu īpašniekiem (Raiņa 40, Ezera 41, Baznīcas 7, Partizānu 23, Tirgus 1a, Tautas 2, Brīvības 59a, Bērzpils 46, Bērzpils 50, Ezera 24, Bērzpils 11/13, Teātra 1, Miera 15, Tirgus 1a, Baznīcas 14, Teātra 14, Brīvības 70, Bērzpils 8, Brīvības 73, Stacijas 5, Raiņa 54, Tautas 13, Daugavpils 61, Vidzemes 20, Brīvības 68, Vidzemes 24, Daugavpils 61, Dārza 10, Daugavpils 69).

Sabiedrības informēšanai un izglītošanai tika izmantoti Balvu novada pašvaldības periodiskais izdevums „Balvu Novada Ziņas” un Ziemeļlatgales laikraksts “Vaduguns”, platforma Bill.me LTD, mājas lapa.

## INFORMĀCIJA PAR SASNIEGUMIEM VALSTS AĢENTŪRAS TERMIŅA DARBĪBAS STRATĒĢIJAS ĪSTENOŠANĀ UN GŪTAJIEM REZULTĀTIEM

Katru gadu tiek izstrādāts darba plāns, kas balstās uz p/a “SAN-TEX” vidējā termiņa darbības un attīstības stratēģiju. P/a “SAN-TEX” vadība katru gadu atskaitās pašvaldības deputātiem par iepriekšēja gada rezultātiem.

## AĢENTŪRAS DARBĪBAS PLĀNOTIE REZULTĀTI UN TO IZPILDES NOVĒRTĒJUMS

Aģentūras darbības galvenais uzdevums ir nodrošināt sabiedrības vajadzību apmierināšanu dzeramā ūdens ieguves un sadales, saimnieciski fekālās kanalizācijas savākšanas, novadīšanas un attīrīšanas un nekustamā īpašuma apsaimniekošanas pakalpojumu saņemšanā.

Pārskata periodā aģentūra “SAN-TEX” ir izpildījusi visus Balvu novada pašvaldības apstiprinātos budžeta rādījumus, atbilstoši pārskata gada faktiskajam ražošanas apjomam.

Veikti apsaimniekošanā esošo dzīvojamo māju remontdarbi par summu EUR 338 121 (dzīvojamo māju jumtu nomaiņa, apmaļu, pamatu remontdarbi, kāpņu telpu un pagraba logu nomaiņa, ieeju jumtu uzstādīšana u.c. darbi).

## JURIDISKĀ DARBĪBA

2024. gadā veiktais darbs ar komunālo pakalpojumu parādniekiem:

* Nodotas 12 lietas ārpus tiesas parādu piedziņas firmām par kopējo summu 2840 EUR. SIA “Legal Balance” – piedzītā summa 1167 EUR, SIA “Julianus Inkasso Latvija” – piedzītā summa 1674 EUR. No tiesu izpildītājiem ir piedzīti 1393 EUR. Kopējā parādu piedziņa 2024. gadā – 4233 EUR.
* Kopējās privatizēto un pašvaldības dzīvokļu komunālo maksājumu parādsaistības – 432 881 EUR t.sk. ilgstošie parādnieki (debitori) 104 715 EUR.
* Noslēgtas 13 vienošanās par parāda atmaksas kārtību.

Noslēgti līgumi ar pakalpojumu saņēmējiem:

* Noslēgti 142 jauni un atjaunotie līgumi ar fiziskām personām par dzīvojamās mājas kopīpašumu daļas apsaimniekošanu un komunālo pakalpojumu saņemšanu.
* Noslēgti 10 jauni līgumi ar juridiskām personām par komunālo pakalpojumu saņemšanu.

Lai nodrošinātu aģentūras darbību:

* Veikti 9 iepirkumi EIS sistēmā un noslēgti publiskā iepirkuma līgumi.
* Veiktas 29 Tirgus izpētes.
* Noslēgti 43 citi līgumi (tirgus izpētes, pakalpojums u.c.).

## IEŅĒMUMI NO AĢENTŪRAS MAKSAS PAKALPOJUMIEM

Ūdensapgādes ieguve un sadale, notekūdeņu savākšana, novadīšana un attīrīšana, dzīvojamā fonda un nedzīvojamo telpu apsaimniekošana un citi maksas pakalpojumi pārskata gadā sastādīja 1 822 404 euro t.sk. 1 623 230 *euro* (fiziskās personas) un 199 174 *euro* (juridiskās personas),kas izlietoti minēto pakalpojumu izpildes nodrošināšanai.

Pārskata periodā visi aģentūras izdevumi ir pamatoti un tika novirzīti, lai sekmīgi varētu tikt izpildītas visas aģentūrai uzliktās un normatīvajos aktos noteiktās funkcijas.

## IEKŠĒJĀS KONTROLES SISTĒMA

Aģentūras iekšējās kontroles sistēma izveidota un funkcionē saskaņā ar iestādē izstrādāto grāmatvedības uzskaites un finanšu kontroles koncepciju, kura nodrošina aģentūras līdzekļu saglabāšanu, racionālu un pareizu izlietošanu, saimniecisko darījumu atbilstību likumdošanai un aģentūras nolikuma nosacījumiem. Aģentūras iekšējās kontroles sistēmas pareizība un atbilstība LR MK noteikumiem Nr. 585 “Noteikumi par grāmatvedības kārtošanu un organizāciju”’ tiek vērtēta ar ārējo revidentu palīdzību.

## PASĀKUMI DARBA OPTIMIZĀCIJAI, PAKALPOJUMU KVALITĀTES UZLABOŠANAI, IZMAKSU SAMAZINĀŠANAI, PIEEJAMĪBAS NODROŠINĀŠANAI

* Aģentūra piedāvā dažādus maksas pakalpojumus – asenizācijas pakalpojumu; asenizācijas mašīna ar skalošanu funkciju (DAF), autopacēlāja pakalpojumi, remontceltniecības, santehniskie darbi, biotualešu kabīņu nomas pakalpojums;
* Apkures sezonas beigās līdz jaunas sezonas sākumam avārijas dienesta darbinieki tika iesaistīti dzīvojamo māju celtniecības remontdarbos. (Iekšējo ūdensvada un kanalizācijas stāvvadu remonti, maiņa. Automatizētajos siltummezglos metināmo ventiļu NAVAL nomaiņa, karsto ūdens siltummaiņu skalošana un tīrīšana u.c, iekšējo tīklu darbi);
* Tika veikta kontrole par patērēto ūdens daudzumu un veiktajiem komunālajiem maksājumiem. Nolikums par dzīvojamās mājas vecāko nosaka, ka mājas vecākajam ne retāk kā 1 reizi kvartālā jāveic ūdens skaitītāju radījumu kontrole dzīvokļos un salīdzināšana ar nodotajiem rādījumiem. Māju vecākiem jāiesniedz nodoto ūdens patēriņa rādījumu uzskaites tabula tekošajā mēnesī, nepieciešamības gadījumā nolasot rādījumus tajos dzīvokļos, kuros mēneša beigās informācija netika iesniegta;
* 2024.gadā tika izsniegti 17 tehniskie noteikumi jaunu ūdensvada un saimnieciski fekālās kanalizācijas tīklu izbūvei. 10 tehniskie noteikumi tika izsniegti citu projektu infrastruktūras realizācijai;
* “C” klases precizitātes atbilstošu ūdens patēriņa skaitītāju bez magnētiskā sajūga un ar minimālo jūtības slieksni uzstādīšana dzīvokļos, māju ievadu mezglos, iestādēs, birojos u.c.

# GALVENIE PLĀNOTIE DARBI 2025.GADĀ



## Administrācija

* Regulāri kontrolēt izlietoto un samaksāto ūdens daudzumu juridiskām un fiziskām personām;
* Paaugstināt Aģentūras speciālistu profesionālo līmeni, organizējot vai apmeklējot dažādus seminārus, kursus un apmācības;
* Izstrādāt visaptverošu Aģentūras budžetu, kas aptver ne tikai naudas kustību kasē, bet arī ieņēmumu un izdevumu aprēķinu pēc “uzkrājuma principa”, bilances prognozes, naudas plūsmas prognozes utt.;
* Periodiska jaunu, pamatotu un rentablu tarifu izstrādāšana un nerentablu pakalpojumu sniegšanas pārtraukšana;
* Aktīvs darbs debitoru parādu piedziņai. Ja tiek segtas visas parādsaistības uzreiz vai noslēgtā vienošanas, tad atbrīvot no soda naudas;
* Slēdzot līgumus, izveidot telefonu un e-pastu reģistru, nepieciešamības gadījumā tālākai darbībai ar parādniekiem;
* Veikt darbības, kas saistītas ar karstā ūdens un gāzes atslēgšanu komunālo pakalpojumu parādniekiem;
* Aģentūras likvidācija/reorganizācija – pāreja uz jaunam programmām, atskaites, pārskati, inventarizācijas u.c. darbi.

## Ārējo ūdensvada un kanalizācijas tīklu nozare

* Līdzdarboties projektos “Brīvības ielas atjaunošanas projekta īstenošana (no Bolupes tilta līdz pilsētas robežai uz Viļakas pusi)” un “Baznīcas ielas posma (no Brīvības ielas līdz Ezera ielai) kanalizācijas, lietus kanalizācijas un ūdensvada tīklu rekonstrukcija, atzaru izbūve uz privātmājām un hidranta izbūve”;
* Līdzdarboties pārējo projektu realizācijā Balvu pilsētā, ja tas skar saistības ar ūdenssaimniecības inženiertīkliem, kas tiks īstenoti 2025.gada laikā;
* DAF mašīnas izmantošana tīklu skalošanas darbos (daudzdzīvokļu māju pagalmos fekālās kanalizācijas un lietus kanalizācijas tīklos);
* Turpināsim apgūt SUNGIS platformas izmantošanu ūdenssaimniecības vajadzībām un inženiertīklu sakārtošanai;
* 2025 gada janvārī tika veikta tirgus izpēte par “Ūdensapgādes atradnes “Partizānu (Balvi)” urbumu hidroģeolotehniskās/hidrogeoloģiskās izpētes veikšanu un pārskata sagatavošanu”. Izpēte noslēdzas 16.01.2025. izpētes darbi un pārskats jāiesniedz līdz 04.09.2025.;
* Organizēt un vadīt darbus, kas nepieciešami ūdenssaimniecības vajadzību/prasību izpildei (projektu izstrāde, topogrāfisko mērījumu veikšana/aktualizācija, darba plānu izstrāde utt.);
* Jauna aprīkojuma iegāde, lai ātrāk, pilnvērtīgāk un kvalitatīvāk veiktu nepieciešamos darbus (kanalizācijas sūkņu iegāde, kompresora iegāde, metāla detektora u.c. iegāde);
* Jaunas ūdenstvertnes un pārvietojamas izlietnes iegāde, lai vēl kvalitatīvāk un labāk spētu nodrošināt biotualešu pakalpojumu.

## Dzīvojamā fonda iekšējo tīklu avārijas dienests

* Turpināt organizēt un kontrolēt skaitītāju maiņu daudzdzīvokļu dzīvokļos, privātmājās un juridiskām personām, piedāvājot iespēju uzstādīt un nolasīt skaitītājus attālināti;
* Meklēt iespējas un pilnveidot piedāvājumu iedzīvotājiem par “C” klases ūdens skaitītāju uzstādīšanu un nolasīšanu attālināti;
* Veikt daudzdzīvokļu māju siltummezglos apkopes un, ja nepieciešams veikt remontus pēc apkures sezonas beigām;
* Apsekot kritiskākās vietas daudzdzīvokļu mājās un plānot to remontdarbus;
* Novērst avārijas, kas rodas gan daudzdzīvokļu māju iekšējo koplietošanas siltumtīklos, gan iekšējo ūdensvada un kanalizācijas tīklos.

## Dzīvojamā fonda remontceltniecības darbu nozare

* Veikt pārvaldīšana esošo dzīvojamo māju tekošo un avārijas remontdarbu (apmaļu, pamatu remontdarbus, logu un ieejas durvju nomaiņu, jumta seguma maiņu, pagrabu tīrīšana) organizēšanu un vadīšanu;
* Baznīcas iela 14 – pabeigt projektu par iebraucamā ceļa sakārtošanu un asfalta ieklāšana ar pašvaldības līdzfinansējuma atbalstu;
* Daugavpils iela 41 – balkonu atjaunošanas darbi un nomaiņa (iekšpagalma pusē);
* Raiņa iela 39 – mājas fasādes krāsošanu;
* Raiņa iela 41 – stāvvadu maiņa un bēniņu siltināšanu;
* Partizānu iela 23 – apmaļu atjaunošanu;
* Partizānu iela 39a – mājas pamatu atjaunošanu;
* Bērzpils iela 50 – starpsienu aiļu apsekošanu un stiprināšanu;
* Ezera iela 18, Tirgus iela 5 – jumta seguma maiņu;
* Stacijas iela 15 – apmales cokola siltināšana un nomaiņu;
* Teātra iela 1 – projekta par centralizētas apkures sistēmas izbūvi mājā un pieslēgšanos pie Balvu pilsētas centralizētās apkures sistēmas īstenošanu;
* Ezera iela 24 un Ezera iela 28 – jumta seguma maiņu.

# SECINĀJUMI

1. Aģentūra strādāja ievērojot likumus, normatīvos aktus un saistošos noteikumus, kas regulē Aģentūras darbības nozares.
2. 2024.gadā bija izaicinājums attiecībā uz darbinieku rotāciju Aģentūrā.
3. Aģentūra strādāja pēc izstrādātā darba plāna 2024.gadam, tika sasniegti izvirzītie mērķi un darba uzdevumi visās nozarēs.
4. Aģentūras finanšu rādītāji atbilda prognozētājam.

Balvu novada pašvaldības domes priekšsēdētājs J. Trupovnieks